12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 253 της 23 Μαΐου/1 Ιουν. 1988 (ΦΕΚ Α΄  106) Δικαιώματα προσόρμισης, παραβολής, πρόσδεσης και παροπλισμού πλοίων. Έχοντας υπόψη: 1.Τις διατάξεις της παρ. 1 εδάφ. 7 του άρθρ. 20 και του άρθρ. 22 του από 14.1.1939 Β. Δ/τος «περί κωδικοποιήσεως των περί Λιμενικών Ταμείων κειμένων διατάξεων» (ΦΕΚ 24Α/19.1.1939). 2.Τις διατάξεις του άρθρ. 13 του Ν.Δ. 1116/1942 «περί τροποποιήσεως και συμπληρώσεως του Ν.Δ. 390/1941 «περί ρυθμίσεως της υπηρεσιακής καταστάσεως των υπαλλήλων και εργατών Ο.Λ.Π.» ως και των περί Λιμενικών Ταμείων κειμένων διατάξεων» (ΦΕΚ 53/Α΄/13.3.1942), που κυρώθηκε με την 306/1946 Π.Υ .Σ. (ΦΕΚ 179/Α/1946). 3.Τις διατάξεις των παρ. 1 και 2 του άρθρ. 1 του Α.Ν. 1547/1939 «περί τρόπου επιβολής φορολογιών κατά Νομοθετικήν εξουσιοδότησιν» (ΦΕΚ 1/Α/3/1/1939). 4.Τις διατάξεις της παρ. 2 του άρθρου μόνου του Ν.Δ. 2008/1942 «περί τρόπου υπολογισμού λιμενικών φορολογιών κ.λπ. (ΦΕΚ 319/Α/1942) που κυρώθηκε με την αριθ. 306/1946 Π.Υ .Σ. (ΦΕΚ 179/Α/1946). 5.Τις διατάξεις του Π.Δ. 649/1977 «περί μεταφοράς αρμοδιοτήτων εις το Υπουργείο Δημοσίων Έργων κ.λπ.» (ΦΕΚ 212Α/3.8.1977). 6.Την αριθ. Υ1362Α/5.10.1987 απόφαση του Πρωθυπουργού «καθορισμός αρμοδιοτήτων του Αναπληρωτή Υπουργού Οικονομικών Γεωργίου Πέτσου» (ΦΕΚ 535/Β/5.10.87). 7.Την αριθ. 42/1988 γνωμοδότηση του Συμβουλίου Επικρατείας, μετά από πρόταση των Υπουργών Αναπληρωτή Οικονομικών και Εμπορικής Ναυτιλίας, αποφασίζουμε: Άρθρ.1.-Τα υπέρ των Λιμενικών Ταμείων δικαιώματα προσόρμισης, παραβολής, πρόσδεσης και παροπλισμού που βαρύνουν όλα τα πλοία και πλωτά ναυπηγήματα, με εξαίρεση τις κατηγορίες των πλοίων που αναφέρονται στα άρθρ. 3 και 4 του παρόντος, καθορίζονται σε ποσοστό 40% επί των αντιστοίχων δικαιωμάτων που ισχύουν στο Λιμάνι του Πειραιά, με βάση το τιμολόγιο του Οργανισμού Λιμένα Πειραιά (ΟΛΠ), όπως αυτό ισχύει κάθε φορά. Για την αναπροσαρμογή των υπέρ των Λιμενικών Ταμείων δικαιωμάτων προσόρμισης και παραβολής, όπως ορίστηκαν με την άνω βλ. απόφ. Υπ. Εμπορικής Ναυτιλίας αριθ. 3422.27/3/94/12-24 Οκτ. 1994 (ΦΕΚ Β΄796) κατωτ. αριθ. 13. Άρθρ.2.-Ο καθορισμός του ποσοστού του προηγούμενου άρθρου θα πραγματοποιηθεί σε δύο φάσεις, όπως παρακάτω: α. Ποσοστό 20% με την έναρξη ισχύος του παρόντος επί των αντιστοίχων δικαιωμάτων του Ο.Λ.Π. και β. Ποσοστό 40% κατά εξάμηνο από την έναρξη ισχύος του παρόντος επί των αντιστοίχων δικαιωμάτων του Ο.Λ.Π. Άρθρ.3.-1.Τα υπέρ των Λιμενικών Ταμείων δικαιώματα προσόρμισης, παραβολής, πρόσδεσης και παροπλισμού που βαρύνουν ειδικά τα Ε/Γ πλοία κάτω των 300 κόρων ολικής χωρητικότητας (ΚΟΧ) υπό ξένη σημαία, τα οποία μεταφέρουν επιβάτες, με εισιτήριο ή ολική ναύλωση, από Ελληνικούς λιμένες κατ’ ευθείαν στο εξωτερικό, καθορίζονται όπως παρακάτω: α. Δικαιώματα προσόρμισης κατά κόρο ολικής χωρητικότητας δρχ. 50. β. Δικαιώματα πρόσδεσης ή παραβολής κατά κόρο ολικής χωρητικότητας δρχ. 85. Για την αναπροσαρμογή και τον αναπροσδιορισμό των υπέρ των Λιμενικών Ταμείων δικαιωμάτων προσόρμισης και παραβολής, των Θ/Γ και Ε/Γ τουριστικών πλοίων με ελληνική ή ξένη σημαία βλ. απόφ. Υπ. Εμπορικής Ναυτιλίας αριθ. 3422.27/3/ 94/12-24 Οκτ. 1994 (ΦΕΚ Β΄796) κατωτ. αριθ. 13. γ. Δικαιώματα παροπλισμού για τα ευρισκόμενα στην άγκυρα κατά κόρο ολικής χωρητικότητας δρχ. 25. δ. Δικαιώματα παροπλισμού για τα ευρισκόμενα σε πρυμνοδέτηση κατά κόρο ολικής χωρητικότητας δρχ. 35. 2.Με τα δικαιώματα της προηγούμενης παρ. 1 του παρόντος άρθρου βαρύνονται και τα Ε/Γ πλοία με ξένη σημαία πάνω από 300 ΚΟΧ, εφόσον εκτελούν ίδιους ή παρεμφερείς πλόες με εκείνους που εκτελούνται από τα αντίστοιχα Ε/Γ κάτω των 300 ΚΟΧ. Ως παρεμφερείς πλόες θεωρούνται εκείνοι που έχουν το ίδιο ή γειτονικό λιμάνι απόπλου από την Ελλάδα και το ίδιο ή γειτονικό λιμάνι προορισμού στο εξωτερικό. (Αντί για τη σελ. 316,269) Σελ. 316,269(α) Τεύχος 1371 Σελ. 91 Τέλη προσορμίσεως, παραβολής και παροπλισμού 20.Δ.η.12 Άρθρ.4.-Πλοία της κατηγορίας του άρθρ. 3 που φέρουν σημαία Κράτους – Μέλους της Ε.Ο.Κ. ή σημαία τρίτου Κράτους (εκτός ΕΟΚ) για τα οποία υπάρχει συμβατική δέσμευση της Χώρας μας, βαρύνονται με τα δικαιώματα των άρθρ. 1 και 2 του παρόντος. Άρθρ.5.-Η ισχύς του παρόντος Π.Δ/τος αρχίζει ένα μήνα μετά τη δημοσίευσή του στην Εφημερίδα της Κυβερνήσεως. Από την έναρξη ισχύος του παρόντος Π.Δ/τος καταργείται το Π.Δ. 134/1982 (ΦΕΚ 20/Α/1982). Για την κατάργηση των επιβληθέντων με το ως άνω Π.Δ/γμα δικαιωμάτων υπέρ Λιμενικών Ταμείων βλ. την υπ΄ αριθ. 3422.27/3/94/12-24 Οκτ. 1994 (ΦΕΚ Β΄796) απόφ. Υπ. Οικον. και Εμπορ. Ναυτιλίας, κατωτ. αριθ. 13.

[Source: greek_legal_code_raptarchis | Tokens: 3988]